CELEX: 22006D0041
Language: da
Date: 2006-03-10 00:00:00
Title: Afgørelse truffet af Det Blandede EØS-udvalg nr. 41/2006 af  10. marts 2006  om ændring af protokol 31 til EØS-aftalen om samarbejde på særlige områder ud over de fire friheder

1.6.2006   
            
            
               DA
            
            
               Den Europæiske Unions Tidende
            
            
               L 147/64
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 41/2006
   af 10. marts 2006
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved afgørelse nr. 107/2005 truffet af Det Blandede EØS-udvalg den 8. juli 2005 (1).
            
         
               (2)
            
            
               Samarbejdet mellem de kontraherende parter i aftalen bør udvides til også at omfatte Europa-Parlamentets og Rådets afgørelse 2004/387/EF af 21. april 2004 om interoperabel levering af paneuropæiske e-forvaltningstjenester til offentlige myndigheder, virksomheder og borgere (Idabc) (2).
            
         
               (3)
            
            
               Protokol 31 til aftalen bør derfor ændres, således at dette udvidede samarbejde kan finde sted fra den 1. januar 2006 —
            
         TRUFFET FØLGENDE AFGØRELSE:
   Artikel 1
   Protokol 31 til aftalen ændres som angivet i bilaget til nærværende afgørelse.
   Artikel 2
   Denne afgørelse træder i kraft dagen efter den sidste meddelelse til Det Blandede EØS-udvalg i henhold til aftalens artikel 103, stk. 1 (3).
   Den anvendes fra den 1. januar 2006.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 10. marts 2006.
      
         
            På vegne af Det Blandede EØS-udvalg
         
         R. WRIGHT
         
         
            Formand
         
      
   
   
      (1)  EUT L 306 af 24.11.2005, s. 45.
   
      (2)  EUT L 144 af 30.4.2004, s. 65, berigtiget i EUT L 181 af 18.5.2004, s. 25.
   
      (3)  Forfatningsmæssige krav angivet.
   
      BILAG
      I artikel 17 (Telematisk dataudveksling mellem administrationerne (IDA)) i protokol 31 til aftalen foretages følgende ændringer:
      
                  a)
               
               
                  Overskriften affattes således:
                  »Telematisk dataudveksling«
               
            
                  b)
               
               
                  Stk. 1 affattes således:
                  »Fra den 1. januar 1997 deltager EFTA-staterne i de projekter og aktiviteter, der gennemføres som led i de under stk. 5, litra a), omhandlede fællesskabsprogrammer, som fastlagt i arbejdsprogrammet i tillæg 3 til denne protokol, og de deltager fra den 1. januar 2006 i de projekter og aktiviteter, der gennemføres som led i det under stk. 5, litra b), omhandlede fællesskabsprogram, for så vidt disse projekter og aktiviteter støtter andet samarbejde mellem de kontraherende parter.«
               
            
                  c)
               
               
                  I stk. 2 erstattes »program« med »programmer«, og »stk. 4« erstattes med »stk. 5«.
               
            
                  d)
               
               
                  I stk. 3 erstattes »stk. 4« med »stk. 5, litra a).«
               
            
                  e)
               
               
                  Følgende stykke indsættes efter stk. 3:
                  »4.   EFTA-staterne deltager fra starten af samarbejdet om det under stk. 5, litra a), omhandlede program i fuldt omfang i de EØS-relevante dele af arbejdet i udvalget for paneuropæiske e-forvaltningstjenester (PEGSCO), der bistår Kommissionen ved gennemførelsen, forvaltningen og udviklingen af det pågældende program, i den udstrækning arbejdet berører EØS-relevante projektdele af programmet.«
               
            
                  f)
               
               
                  Stk. 4 bliver stk. 5.
               
            
                  g)
               
               
                  Følgende indsættes i stk. 5 før første led:
                  
                              »a)
                           
                           
                              med henblik på deltagelse fra 1. januar 1997:«
                           
                        
            
                  h)
               
               
                  Følgende tilføjes i slutningen af stk. 5:
                  
                              »b)
                           
                           
                              med henblik på deltagelse fra 1. januar 2006:
                              
                                          —
                                       
                                       
                                          
                                             32004 D 0387: Europa-Parlamentets og Rådets afgørelse 2004/387/EF af 21. april 2004 om interoperabel levering af paneuropæiske e-forvaltningstjenester til offentlige myndigheder, virksomheder og borgere (Idabc) (EUT L 144 af 30.4.2004, s. 65), berigtiget i EUT L 181 af 18.5.2004, s. 25.«